Ansip: "Ma ei pea õigeks, et meedia kaudu püütakse kõiki võrdselt kohtlevat süsteemi muuta." Hallo, Maa kutsub peaministrit! Seda nimetatakse avalikkuse huviks. Mingit skandaali ei anna tekitada, kui see rahvale korda ei lähe. Pallimängu finaalturniir läheb. Ja siinkohal soovitaksin Ansipil kõik oma suured ja väikesed nõunikud kokku kutsuda ja uurima asuda, kas Eesti spordi rahastamisalused on tõesti kõigi jaoks võrdsed. Kahtlen sügavalt. Praegu lihtsalt pole olemas vahendeid, millest premeerida pallimängude koondisi finaalturniirile jõudmise puhul. Pole olemas lisavahendeid, et nad saaksid võistluseks probleemideta valmistuda. Ja praegusel juhul ei räägi me isegi lisavahenditest, sest hasartmängumaksust laekuv raha on tänavu lihtsalt drastiliselt vähenenud.